মার্টিন ডনেলি
মার্টিন প্যাটারসন ডনেলি (; জন্ম: ১৭ অক্টোবর, ১৯১৭ - মৃত্যু: ২২ অক্টোবর, ১৯৯৯) নরুয়াগিয়ায় জন্মগ্রহণকারী বিখ্যাত নিউজিল্যান্ডীয় আন্তর্জাতিক ক্রিকেট তারকা ও রাগবি ইউনিয়নের খেলোয়াড় ছিলেন। নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৩৭ থেকে ১৯৪৯ সময়কালে নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছিলেন। ঘরোয়া প্রথম-শ্রেণীর নিউজিল্যান্ডীয় ক্রিকেটে ওয়েলিংটন ও ক্যান্টারবারি দলের প্রতিনিধিত্ব করেছেন। ইংরেজ কাউন্টি ক্রিকেটে ওয়ারউইকশায়ার, মিডলসেক্স, মেরিলেবোন ও অক্সফোর্ড বিশ্ববিদ্যালয়ের পক্ষে খেলেছেন। দলে তিনি মূলতঃ বামহাতি ব্যাটসম্যান হিসেবে খেলতেন। এছাড়াও, স্লো লেফট-আর্ম অর্থোডক্স বোলিংয়ে পারদর্শীতা দেখিয়েছেন ‘স্কুইব’ ডাকনামে পরিচিত মার্টিন ডনেলি।
টেস্ট ক্রিকেটে ৩০০ উইকেটধারী বোলার
অস্ট্রেলিয়ার বিখ্যাত ফাস্ট বোলার ডেনিস লিলি মাত্র ৫৬ টেস্ট খেলে ৩০০তম ক্লাবে যোগ দেন। অন্যদিকে ওয়েস্ট ইন্ডিজের ক্রিকেটার ম্যালকম মার্শাল সেরা বোলিং গড় হিসেবে উইকেট প্রতি ২০.৯৪ রান দিয়ে ৩৭৬ উইকেট লাভ করেছিলেন। ওয়েস্ট ইন্ডিয়ান ল্যান্স গিবস ওভার প্রতি ১.৯৯ রান দিয়েছেন। দক্ষিণ আফ্রিকান বোলার ডেল স্টেইন প্রতি উইকেট লাভে গড় ৪১.৬ বল করেছেন। ভারতের অনিল কুম্বলে ১৯৯৯ সালে পাকিস্তানের বিপক্ষে সেরা বোলিং পরিসংখ্যান গড়ে ১০/৭৪ যা জিম লেকার অস্ট্রেলিয়ার বিপক্ষে ১৯৫৬ সালে গড়া ১০/৫৩ এর পর দ্বিতীয় সেরা।